Dja komesadu novamente na fazedu buscas pa localiza kes 12 alguen ki inda sta perdedu.
Buscas komesa es parmanhan, sta prokuradu ku barcos ku avion e ku pé na bera di mar di ilhas di Fogo e na Brava.
Segundo presidente di Serviço Nacional di Protecção Civil, Arlindo Lima, fla, ma desdi 7:40 ki avion di Força armada portugues sta voa na zona, na mar sta navio Don Dadi ku rebocador Damão.
Mas di 100 voluntários, e tambe agentes di Polícia Nacional e di Forças Armadas sta spadjadu na encosta di ilha di Fogo e di Brava na tenta localiza desaparecidos.
Arlindo Lima fla, ma nes momento, ten poku possibilidade di atxa alguen ku vida, mas buscas ta kntinua pa pelo menos recuperadu corpos.
Navio Vicente, di kuase 50 metro, era di Companhia Tuninha, é afunda quinta-fera di note dia 08, é funda kantu é staba ku distancia di quatro milhas di cais di Vale dos Cavaleiros, na ilha di Fogo, staba 26 alguen na navio.
Onze alguen dja atxadu ku vida. Konfirmadu três morte,mas sô um corpo ki dja panhadu na mar.
Doze alguen inda sta desaparecido, kes li é 2 mudjeres e 10 homi, incluindo comandante ku capiton di barco,es tambe inda es ka atxadu.
Sobreviventes e tambe corpo di pessoa ki atxadu sem vida, es ta lebadu hoji pa ses ilhas di origem,alguns é di Sanvicente e otus di Santiago.
kea_Latn kea_Latn pap_Latn pap_Latn kea_Latn kea_Latn kea_Latn kea_Latn kea_Latn